kardosdrur/scandi-wiki huggingface dataset:
Nordatlantiske strøm

Den Nordatlantiske strøm DNS er en varm havstrøm, som forlænger golfstrømmen og dermed fører varmt overfladevand fra ækvator op til området mellem Grønland og Norge. 

Ud for Newfoundlands kyst møder Golfstrømmen den kolde  Labradorstrøm og forener sig delvis med denne. Derved deler den sig i flere grene. Denne forlængelse af Golfstrømmen mod Europa er Den Nordatlantiske strøm, selvom den i populært bliver betegnet som Golfstrømmen.

Ud for Irland deler strømmen sig i to: Kanariestrømmen, som bøjer sig mod syd, og en hovedgren, som fortsætter mod nordøst langs Vesteuropas kyster. Den nordlige gren deler sig blandt andet i Irmingerstrømmen og Norskestrømmen, der har betydning for det varme klima i Nordeuropa.

I Cornwall og især på Scilly-øerne er effekten sådan, at der vokser planter som palmetræer, der ellers forbindes med et langt varmere klima. Især Island, Færøerne, Irland, Storbritannien og Skandinavien nyder godt af det mildere klima, som Den Nordatlantiske havstrøm medfører.

Ved afkøling mod nord sker der en forøgelse af vandets densitet, der får det til at synke til bunds, et fænomen der kaldes Grønlandspumpen, og som er en drivende kraft i  det globale thermohaline kredsløb.

Havstrømme
Atlanterhavet
Berlingske Media Forlag

Berlingske Media Forlag er et dansk forlag etableret i 2010 af Berlingske Media som et paraplyforlag for bøger, der udgives af mediekoncernen. Der er i virkeligheden tale om en genoprettelse, idet Det Berlingske Bogtrykkeri og Det Berlingske Forlag blev etableret i 1749 og gik ind omkring 1980.

Litteratur 
 Henry Hellssen, To Hundrede Aar. Det Berlingske Bog­trykkeri, Festskrift, 1933.

Forlag fra Danmark
Etableret i 1749
Virksomheder i København
Berlingske Media
Leif Djurhuus

Leif Vejhe Djurhuus (født 7. januar 1953) er en dansk advokat og kunstsamler. Hans private kunstsamling er med over 1.000 værker blandt landets største. I samlingen er samtidskunsten rigt repræsenteret, mens et andet tyngdepunkt er værker af Sven Dalsgaard.

Han blev cand.jur. fra Københavns Universitet 1979, advokat 1983 og fik møderet for Højesteret 1990. Djurhuus er partner i advokatfirmaet Plesner.

Han sidder i bestyrelsen for Københavns Teater, Schaumann Properties A/S (næstformand), Keops Kollegierne Bispebjerg (formand).

Leif har undervist i erhvervsjura og matematik på Handelsgymnasiet Lolland-Falster fra 2020 til 2021.

Litteratur 
 Con amore: Leif Djurhuus samling, Aarhus: ARoS Aarhus Kunstmuseum 2011.

Kilder 
 CV hos Plesner
 "Kunst giver mig et kick", Information.dk, 25. juli 2007.

Kunstsamlere fra Danmark
Advokater fra Danmark
Danskere i 1900-tallet
Danskere i 2000-tallet
Personer i Kraks Blå Bog
Annie og Otto Johs. Detlefs' Fonde

Annie og Otto Johs. Detlefs' Fonde er en række fonde stiftet af ægteparret Annie og Otto Johannes Detlefs.

Ægteparret stiftede i 2004 OJD-fonden, der skulle videredrive deres firma OJD, da de ikke har arvinger. Fonden er senere omdannet til en almennyttig fond, der især støtter kunsten. Den har bl.a. finansieret Arkens tilbygning, Arken Prisen, Exit på Kunstforeningen Gammel Strand, 1 mio. kr til det nye elefanthus i Zoo København og 96 mio. kr. til Næsehornshus, flodhestehus og Savanne i Zoologisk Have.

Formuen er skabt i O.J. Detlefs' tradingfirma OJD, der handler med emner til den danske industri efter kundespecifikationer, bl.a. bremserør og bremseskiver.

Fonden uddeler årligt Annie og Otto Johs. Detlefs' Keramikpris.

Fonde fra Danmark
Etableret i 2004
David Luiz

David Luiz Moreira Marinho (normalt bare kendt som David Luiz) (født 22. april 1987 i Diadema, Brasilien) er en brasiliansk fodboldspiller, der spiller som midterforsvarer hos den brasilianske klub Flamengo. Han har tidligere spillet for SL Benfica i Portugal, Chelsea F.C. og Arsenal i England, PSG i Frankrig og for Vitória i hjemlandet.

Med Benfica vandt Luiz i 2010 det portugisiske mesterskab. Med Vitória vandt han Bahia-statsmesterskabet Campeonato Baiano i 2005.

Landshold 
David Luiz har spillet 57 kampe og scoret tre mål for Brasiliens landshold, som han debuterede for den 10. august 2010 i en venskabskamp mod USA.

Privatliv 
Luiz har tidligere udnævnt Kaká som sit helt store idol. Han er religiøs kristen og har tidligere sagt disse ord: Min tro (religion) giver mig den tro på, at jeg kan gå ud og præstere og forbedre mig som spiller. Det giver mig styrke og inspiration. Derudover sagde han også: Alt i livet tilhører Gud. Vores formål er allerede kortlagt.

Referencer

Eksterne henvisninger 

 

Fodboldspillere fra Brasilien
Deltagere ved verdensmesterskabet i fodbold 2014
Fodboldspillere fra S.L. Benfica
Fodboldspillere fra Chelsea F.C.
Thisted Bredning

Thisted Bredning er navnet på et farvand mellem Mors og Thy i Limfjorden. Det ca. 85 km2  store strækker sig fra Limfjorden Vilsund og Vilsundbroen i sydvest til Feggesund i øst, ved nordspidsen af Mors, og har vanddybde op til 12 meter. Nord for bredningen ligger byerne Thisted og Sennels, og nord for halvøen Sennels Hage ligger bugten Hovsør Havn, og bag en dæmning mod nordvest Lønnerup Fjord; mod nord, bag en anden dæmning ligger Østerild Fjord. Den nordøstlige afgrænsning hedder Arup Holm og Feggesund Nord, og nordøst for Feggesund fortsætter Limfjorden via Amtoft Vig til Løgstør Bredning.

På sydsiden af Thisted Bredning på øen Mors ligger den 61 meter høje molersklint Hanklit, og nord for Sø Bugt, hvor kysten svinger mod nord, ligger pynten Skarrehage, hvor 238 ha. er udlagt som vildtreservat, og hvor der er molersfabrik og museum. Thisted Bredning afgrænses på Mors-siden mod nordøst af Feggeklit, og den yderste spids af Mors Feggerøn.

Den nordøstlige del af bredningen (med vestgrænse mellem Sennels Hage og et punkt lidt syd for Skarre Hage) er en del af Natura 2000-område nummer 16: Løgstør Bredning, Vejlerne og Bulbjerg, og er udpeget til både Ramsarområde, EF-fuglebeskyttelsesområde og EF-habitatområde.

Eksterne kilder og henvisninger 

 Natura 2000-område nummer 16: Løgstør Bredning, Vejlerne og Bulbjerg. 

Limfjorden
Ramsarområder i Danmark
Fuglebeskyttelsesområder i Danmark
Ældste dryas

I Ældste dryas fra ca. 17.000 – 12.800 f.Kr. blev de sydligste og midterste dele af Danmark isfrit og dækket af tundra – og plantelivet var sparsomt. Dryas kommer af det latinske navn på planten rypelyng der var almindelig i perioden, og stadig er almindelig i tundra- og fjeld-områder længere mod nord. Da store mængder havvand fortsat var bundet i isen var Danmark et stort sammenhængende landområde, og Sjælland var landfast med Sverige og Tyskland ligesom Jylland var landfast med England. Dyrelivet var en blanding af istidens dyr som f.eks. mammut, moskusokse og rensdyr, mens f.eks. kæmpehjort og saiga-antilope indvandrede.

I ældste dryas ser vi de første tegn på mennesker i Danmark efter istiden. Som med menneskene i Eem-mellemistiden tog de ikke fast boplads i Danmark, men der var denne gang tale om mennesker af arten Homo sapiens. Kulturmæssigt var de rensdyrjægere og hørte til Hamburgkulturen.

Se også 
 Danmarks urhistorie
 Tundra
 Randmoræne
 Dødislandskab
 Kjersgårds Danmarkshistorie, Afsnit 1 – Landet fødes

Tidsnavigation:

Kronozoner
Stenalder
Istider og mellemistider
Danmarks forhistorie
Weichsel-istiden
Sonny Anderson

Anderson da Silva Nilmar (normalt bare kendt som Sonny Anderson) (født 19. september 1970 i Goiatuba, Brasilien) er en tidligere brasiliansk fodboldspiller, der spillede som angriber. Han var på klubplan primært tilknyttet europæiske klubber, hvor han havde stor succes i Frankrig hos både Olympique Marseille, AS Monaco og Olympique Lyon. Han spillede også to sæsoner i den spanske storklub FC Barcelona og to sæsoner i Schweiz hos Servette FC.

Gennem sin karriere vandt Anderson adskillige titler. I sin tid i hjemlandet hos Vasco da Gama var han med til at vinde det brasilianske mesterskab i 1995. Med Servette blev han schweizisk mester, og han vandt det franske mesterskab med både Monaco og Lyon. Hos Barcelona vandt han både La Liga, Copa del Rey og UEFA Super Cuppen.

Landshold 
På trods af sin store succes og mange mål på klubplan opnåede Anderson ikke samme succes i landsholdssammenhæng. Han spillede gennem karrieren kun syv kampe for Brasilien, hvori han scorede ét mål. Han var en del af landets trup til Confederations Cup 2001 i Sydkorea og Japan, hvilket blev hans eneste slutrunde med brasilianerne.

Hele tre gange, i 1996, 2000 og 2001 blev Anderson topscorer i Ligue 1. Han blev også schweizisk topscorer med Servette i 1993.

Titler 
Campeonato Brasileiro Série A
 1995 med Vasco da Gama

Schweizisk Liga
 1994 med Servette FCLigue 1 1997 med AS Monaco
 2002 og 2003 med Olympique LyonCoupe de La Ligue 2001 med Olympique LyonTrophée des Champions 2002 med Olympique LyonLa Liga 1998 med FC BarcelonaCopa del Rey 1998 med FC BarcelonaUEFA Super Cup 1997 med FC BarcelonaUEFA Intertoto Cup'''
 2004 med Villarreal CF

Eksterne henvisninger 

 Footballdatabase.eu spillerinfo
 National-Football-Teams.com spillerinfo

Fodboldspillere fra Brasilien
Fodboldspillere fra Club de Regatas Vasco da Gama
Fodboldspillere fra Servette FC
Fodboldspillere fra Olympique Marseille
Fodboldspillere fra AS Monaco FC
Fodboldspillere fra FC Barcelona
Fodboldspillere fra Olympique Lyon
Fodboldspillere fra Villarreal CF
Fodboldtrænere fra Brasilien
Alex Rodrigo Dias da Costa

Alex Rodrigo Dias da Costa (normalt bare kendt som Alex) (født 17. juni 1982 i Niterói, Brasilien) er en brasiliansk tidligere fodboldspiller, der spillede som midterforsvarer. I løbet af sin karriere repræsenterede han Santos FC i hjemlandet, engelske Chelsea, hollandske PSV Eindhoven, Paris Saint-Germain i Frankrig samt AC Milan i den italienske Serie A.

Med Santos vandt Alex i 2002 det brasilianske mesterskab, ligesom han med PSV Eindhoven vandt tre hollandske mesterskaber på stribe. Efter at være blevet tilknyttet Chelsea var han her med til at vinde Premier League i 2010, FA Cuppen i både 2009 og 2010, og FA Community Shield i 2009.

Landshold 
Alex blev noteret for 15 kampe i sin tid som landsholdsspiller for Brasiliens landshold, som han debuterede for den 17. juli 2003 i et opgør mod Mexico. Han var en del af den brasilianske trup der vandt Copa América i 2007.

Titler 
Campeonato Brasileiro Série A
 2002 med Santos

Æresdivisionen
 2005, 2006 og 2007 med PSV Eindhoven

KNVB Cup
 2005 med PSV Eindhoven

Premier League
 2010 med Chelsea

FA Cup
 2009 og 2010 med Chelsea

FA Community Shield
 2009 med Chelsea

Copa América
 2007 med Brasilien

Eksterne henvisninger 

Fodboldspillere fra Brasilien
Fodboldspillere fra Santos FC
Fodboldspillere fra PSV Eindhoven
Fodboldspillere fra Chelsea F.C.
Fodboldspillere fra Paris Saint-Germain
Fodboldspillere fra AC Milan
George Stephens

George Stephens (13. december 1813 i Liverpool – 9. august 1895 i København) var en engelsk runeforsker og folkemindesamler.

Stephens kom 21 år gammel til Norden med brændende lyst til at lære engelskens gamle søstersprog at kende, levede længe i Stockholm, medens han også samlede viser og eventyr i Småland og flere steder (Svenska folksagor, 1. bd og Sveriges historiska och politiska visor, 1. bind, sammen med vennen G.O. Hyltén-Cavallius), og øvede både i Sverige og Danmark en vis indflydelse på interessen for folkeoverleveringer og gammel litteratur. 

1851 blev han lektor (senere professor) i engelsk ved Københavns Universitet (indtil 1893), og hans arbejdskraft samledes nu om runeforskninger, der fremlagdes i et stort billedværk Old Northern Runic Monuments (4 bind, 1866-1901, samt en forkortet udg. 1884).

Som tolker og sprogmand var Stephens ikke blandt videnskabens banebrydere, men hans værk blev en støtte for især Sophus Bugges første sikre tolkninger af urnordiske indskrifter. Stephens var en fantasirig og ildfuld natur og havde tillige en egen samlerevne, der har bragt meget og mangeartet stof frem til videnskabelig granskning.

Eksterne henvisninger 
 

Runologer
Professorer fra Københavns Universitet
Liverpool
Irsk neutralitet

Irland har traditionelt en militær "neutralitetspolitik". Irland var neutral under 2. Verdenskrig og har aldrig været medlem af NATO eller andre militære organisationer. Udformningen og begrundelsen for den neutrale politik har ændret sig. Særlig Irlands medlemskab af EU set i forhold til neutralitetspolitiken har været et af stridspunkterne i de irske folkeafstemninger om EU-traktaterne. 

Irland har en relativt lille forsvarsstyrke. Mens de fleste neutrale stater ikke tillader nogen fremmed militær inden for deres område, har Irland tilladt fremmede militærfly at tanke op på Shannon Airport. 1952 blev der ved lov bestemt, at der undtagelsesvis kunne gives tilladelse til at udenlandske militære fly overflyver eller lander i Irland, hvis de ikke medfører våben, og at de ikke vil deltage i militære øvelser eller operationer.

Efter terrorangrebet den 11. september 2001 i New York fik udenlandske militærfly, der under FN deltager i jagten på terrorister, tilladelse til at lande i Irland. Irske regeringer har altid sagt, at hvis der gives tilladelse til at militære fly benytter irsk jord, ikke betyder at Irland deltager i en eventuel militær konflikt, men er forenlig med en neutral holdning. 

En neutral stat kan også give sine borgere tilladelse til at gøre tjeneste i andre landes militære styrker. For eksempel gav den irske regering under 2. Verdenskrig sine borgere tilladelse til at melde sig til tjeneste i den britiske hær.

Historie 
1937 var det strafbart for irske statsborgere at deltage i den Spanske borgerkrig. 

Under 2. Verdenskrig valgte Irland at forblive neutral. Den irske neutralitet under krigen blev truet indefra af den Irske Republikanske Hær som forsøgte at fremprovokere en konfrontation mellem Storbritannien og Irland, men det mislykkedes. 

Ca. 70.000 irske borgere meldte sig som frivillige i den britiske hær. De Allieredes fly fik lov til at overflyve og tanke i irske lufthavne. I alt 1.400 militære flyvemaskiner og 15.000 soldater passerede gennem Foynes lufthavnen i krigsårene. 

Under Den Kolde Krig, fastholdt Irland sin neutralitetspolitik og nægtede at blive medlem af NATO. Et tilbud fra USA om at at oprette en separat alliance med USA blev ligeledes afvist.

Neutralitet
Neutralitet
James Stephens

James Stephens (omtrent 1825 – 28. april 1901) var en irsk revolutionsmand.
 
Stephens stiftede 1856
»det irske republikanske Broderskab«, en
Sammenslutning med Irlands Frigørelse som Maal;
han var 1858—59 og 1863—64 i Nordamerika,
stod i Forbindelse med Fenierne, udgav 1862
det anonyme Skrift On the future of Ireland,
indeholdende Udkast til en republikansk
Forfatning for Irland, var Ophavsmand til en Plan
om Oprør, der blev opdaget i Septbr 1865, lige
før den skulde bringes til Udførelse. Han
fængsledes i Novbr, men rømmede af sit Fængsel,
blev paa, et Møde af Fenier Decbr 1866 afsat
fra sin Førerstilling, levede siden mange Aar i
Paris som Journalist og Sproglærer; han var
forfængelig og upaalidelig, men det er ikke
sandsynligt, at han, som han blev mistænkt for,
selv skulde have røbet Oprørsplanen 1865.

Revolutionære fra Irland
Newgrange

Newgrange () er en gravhøj i stenalderkomplekset Brú na Bóinne i Newgrange i grevskabet Meath, Irland. Gravhøjen er beliggende ved floden Boyne. Højen er et gravanlæg med et krydsformet kammer og og falske hvælvinger, som ikke er almindelig, men forekommer også på Anglesey og Orkney.

Navnet "Newgrange" kan føres tilbage til omkring 1142 da blev en del af landområdet Mellifont Abbey.

Newgrange er et af de mest berømte forhistoriske minder i verden og det mest berømte irske forhistoriske minder.

Historie 

Newgrange blev oprindelig bygget en gang mellem år 3300 og 2900 f.v.t..
I yngre stenalder fortsatte Newgrange med en del ceremonielle aktiviteter. Nye monumenter blev bygget, blandt andet en cirkel af træ sydøst for hovedindgangen og en mindre cirkel af træ mod vest. Den østlige bjælkecirkel bestod af fem rækker med gruber. Den yderste række indeholdt træstolper. Den næste række med gruber havde en indvendig beklædning af ler og blev brugt til at dyreofringer. De tre indre rækker med gruber blev gravet til dette formål. Den vestlige træcirkel bestod af to rækker med parallelle stolpehuller og gruber som definerede en cirkel på 20 meter i diameter.

En koncentrisk vold af ler blev konstrueret rundt om den sydlige og vestlige side af højen og er dækket af en struktur bestående af to parallelle linjer med stolper og grøfter som havde været delvis brændt. En fritstående cirkel af store sten blev rejst for at indercirkle højen. I nærheden af indgangen blev 17 gruber benyttet som ildsteder til bål.

Udgravning og restaurering 

Newgrange lå skjult i over 4000 år på grund af at højen sank og blev en del af landskabet. I slutningen af 1500-tallet blev stedet opdaget og afdækket af lokale landmænd, som beskrev fundstedet som en hule. Newgrange blev udgravet og en stor del blev restaureret i årene 1962 og 1975. Det bestod af stor høj af sten tørv som indeholdt indenfor en cirkel et fundament af 97 store kantsten under en væg af hvide kvart og granitsten som lænede sig indover. De fleste af stenene var i sin tid blevet fundet i nabolaget indenfor en radius af omkring 20 km, men facaden bestående af kvartsit og granit er formodentlig hentet længere væk, sandsynligvis i henholdsvis Wicklow og Dundalk Bay.

Som en del af restaureringsprocessen blev de hvide kvartsitsten og dækstenene placeret i en vertikal betonvæg forstærket med stål ved højens indgang. Denne restaureringsmetode har været omdiskuteret i det arkæologiske miljø. Kritikerne af muren har påpeget at teknologien til at rejse muren i denne vinkel ikke eksisterede den gang. En anden teori er at de hvide kvartsitsten dannede en plads på bakken foran indgangen.

Galleri

Eksterne henvisninger 

 Newgrange.com
 Informatiomn om Newgrange fra Meath Tourism 
 360 degree view in Newgrange Central Chamber
 Newgrange informationsside
 Newgrange, lokalinformation med fotos 

Verdensarvsområder i Irland
Stenalder
Please Don't Drag That String Around

"Please Don't Drag That String Around" er en komposition fra 1963 af Otis Blackwell og Winfield Scott.

Sangen er indspillet af Elvis Presley i RCA's Studio B i Nashville den 26. maj 1963. Den blev udsendt som B-side på en singleplade, som havde "(You're The) Devil In Disguise" (Bill Giant, Bernie Baum, Florence Kaye) som A-side. Pladen havde RCA-nummer 47-8188 og var single nummer 39, som RCA udsendte med Elvis Presley.

Udover Elvis Presley medvirkede bl.a. Scotty Moore, D.J. Fontana og The Jordanaires på indspilningen.

Sangen var planlagt til at skulle udgives på et album, der skulle på gaden i første halvår af 1964.  Imidlertid passede tidspunktet dårligt for hans planlagte opsamlings-LP Elvis Golden Records, vol. 3 samt i forhold til den stadige strøm af soundtracks fra de mange film i disse år. Så LP'en blev ikke udsendt men i stedet 'kannibaliseret', så de mange numre, heraf altså også "Please Don't Drag That String Around", blev udsendt på diverse single- og LP-plader og anvendt i film.

Ikke før end i november 1990 blev albummet så omsider udsendt i USA og næsten samtidig i Europa. Det havde nu fået titlen The Lost Album, men er i Europa bedst kendt under titlen For The Asking.

Referencer 

Elvis Presley-sange
Sange fra 1963
Rock and roll-sange
Kirkenes Lufthavn, Høybuktmoen

Kirkenes Lufthavn, Høybuktmoen ligger i Sør-Varanger kommune i Finnmark fylke i Norge, ca. 14 km fra centrum af Kirkenes. Kirkenes Lufthavn er den østligste lufthavn i Norge.

Historie 
Luftwaffe anlagde den første militære lufthavn i Høybuktmoen, der blev åbnet i 1941 og spillede en rolle under 2. verdenskrig.  Før den tyske evakuering i 1945 blev lufthavnen ødelagt.

Lufthavnen blev genopbygget efter krigen, og blev i 1963 en del af det norske stamrutenet.

Destinationer 
Düsseldorf, Mûnchen (Hamburg International)
Murmansk (Widerøe)
Oslo Lufthavn, Gardermoen (SAS, Norwegian)
Alta, Bardufoss, Hammerfest, Honningsvåg, Lakselv, Mehamn, Sørkjosen, Tromsø, Vadsø, Vardø. (Widerøe)

Lufthavne i Norge
Finnmark
Etableret i 1941
Thorolf Pedersen

Thorolf Frederik Paludan-Müller Pedersen (1. maj 1858 i København – 8. april 1942 på Frederiksberg) var en dansk teatermaler og marinemaler.

Thorolf Pedersen er søn af marineløjtnant Thomas Vilhelm Pedersen, og bror til Viggo Pedersen. I 1883 afgik han fra Kunstakademiet efter året i forvejen at have debuteret på Forårsudstillingen som figurmaler; længe varede det dog ikke, før han så godt som udelukkende kastede sig over marinemaleriet, og på dette fags område har han udfoldet en ikke ringe produktivitet. 1885 fik han den Neuhausenske Præmie for Skibe i Kattegat, Mærssejlskuling; 1895 erhvervede Nationalgalleriet hans store og virkningsfulde Brede Sejl over Nordsjø gaar. Efter Valdemar Gyllichs død (1895) blev han, efter studier i udlandet, ansat som dekorationsmaler ved Det Kongelige Teater.

1. ægteskab17. juni 1887 ægtede han Karen Margrethe Janssen (født 1859), datter af sognepræst Carl Emil Janssen, ægteskabet opløst.

2. ægteskab 29. juni 1916 med Margrethe Luplau Møller (1870 – 1917), datter af adjunkt Hans Georg Møller og Julia Augusta Luplau.

Ekstern henvisning 
 

Marinemalere
Malere fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Modtagere af De Neuhausenske Præmier
Scenografer fra Danmark
Carl von Wimpffen

Carl Wilhelm Anton friherre von Wimpffen (27. december 1802 i Lyksborg – 4. april 1839 i Flensborg) var herredsfoged i Vis Herred som var den vestlige del af Flensborg Amt i 1835. Han arbejdede for de sønderjyske interesser og udgav flere skrifter om dette emne. Han var bror til forstmanden Ferdinand von Wimpffen.

Historie 
Carl von Wimpffen og hans mor var tysktalende, da de kom til Danmark i 1814 efter, at faderen var død ved en ulykke. De boede først i Nykøbing Falster og flyttede senere til Roskilde, for at sønnerne kunne opdrages under deres morbroders, rektor S.N.J. Blochs, ledelse. Han bestod studentereksamenen i 1820 og derefter studerede han jura ved Københavns Universitet, i Kiel og Göttingen inden han tog juridisk embedseksamen i Slesvig i 1824. Derefter arbejdede han i nogen tid som frivillig i Rentekammeret og skrev en afhandling om det slesvigske fæstegods, som Nicolaus Falck optog i Staatsbürg Magazin.

Han blev ansat som amtssekretær i Haderslev i 1826. Her satte han sig nøje ind i Nordslesvigs retslige og nationale tilstande og skrev et par juridiske afhandlinger om tiendevæsenet og kriminalprocessen. Den stigende politiske interesse i 1830 kaldte ham frem til værn om Slesvigs særlige interesser i skriftet: «Ueber die staatsrechtlichen Verhaltnisse d. Herzogthümer Schleswig u. Holstein» (1831), hvori han udtalte sine politiske anskuelser og arbejdede for Slesvigs løsrivelse fra hertugdømmerne.

I 1835 blev von Wimpffen udnævnt til herredsfoged i Vis Herred, som var den vestlige del af Flensborg Amt, hvor befolkningen endnu var dansktalende og hvor von Wimpffen tog det usædvanlige skridt at tale dansk med bønderne. Han samarbejdede med Christian Flor og Christian Paulsen for at vække danskheden i Sønderjylland.
Da dagbladet Dannevirke blev oprettet i Haderslev i 1838 samarbejdede von Wimpffen med redaktør P.C. Koch, der også var hans ven. Samtidig skrev han den første sammenhængende fremstilling af Slesvigs historie på tysk, men set fra et dansk synspunkt. Han blev samtidig ramt af tuberkulose, men nåede at få udgivet bogen, inden han døde af tuberkulosen i 1839.

Kilder og referencer

Ekstern henvisning 
 Biografi i Dansk Biografisk Leksikon
 Artikel på Grænseforeningens hjemmeside

Danskere i 1800-tallet
Personer fra Sønderjylland (på tværs af landegrænser)
Friherrer fra Tyskland
Herredsfogeder fra Slesvig
Jurister fra Danmark
Personer i Dansk Biografisk Leksikon
Personer fra Lyksborg
Carl
Bjørn & Okay

Bjørn & Okay er et dansk poporkester, der siden slutningen af 1968 har spillet dansktopmusik og haft en lang række hits som "Du og jeg", "Den gule flyver", "Tro, håb og kærlighed" og "Bind dit gule hårbånd". Gruppens forgrundsfigur og sanger gennem alle årene har været Bjørn Hansen, der også spiller el-bas. De øvrige medlemmer er i dag trommeslageren Benny Jensen, keyboardspilleren Svend Aage Studsgaard og guitaristen Erik Madsen.

Bjørn Hansen er far til Johnny Hansen fra dansebandet Kandis.

Eksterne henvisninger 
 Officiel hjemmeside
 

Musikgrupper fra Danmark
Musikgrupper fra 1968